Document ID: 32004R0487

Ir-Regolament tal-Kunsill (KE) Nru 487/2004
tal-11 ta' Marzu 2004
li jemenda ir-Regolament (KEE) Nru 3030/93 fuq regoli komuni għall-importazzjoni ta' ċerti prodotti tessili minn pajjiżi terzi
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi il-Komunità Ewropea, u partikolarment l-Artikolu 133 tiegħu,
Wara li kkunsidra l-proposta mill-Kummissjoni,
Billi:
(1) Mill-1 ta' Mejju 2004, l-Unjoni Ewropea għandha tinkludi għaxar Stati Membri ġodda. L-Att ta' l-Adeżjoni jistabbilixxi li l-Istati Membri l-ġodda għandhom japplikaw il-politika ta' kummerċ komuni rigward tessuti u li r-restrizzjonijiet kwantitattivi applikati mill-Komunità fuq importazzjonijiet ta' tessili u prodotti ta' ħwejjeġ għandhom ikunu aġġustati biex tittieħed akkont ta' l-adeżjoni. Ir-restrizzjonijiet kwantitattivi applikabbli fuq l-importazzjonijiet ta' ċerti prodotti ta' tessili minn pajjiżi terzi fil-Komunità mkabbra għandhom b'konsegwenza jkunu aġġustati sa biex jkopru l-importazzjonijiet fl-10 Stati Membri ġodda. Dan iwassal għall-ħtieġa li r-Regolament tal-Kunsill (KEE) Nru 3030/93 tat-12 ta' Ottubru 1993 dwar regoli komuni għall-importazzjoni ta' ċerti prodotti tessili minn pajjiżi terzi [1].
(2) Jixraq li, fl-interessi li jkun evitat li it-tkabbir tal-Komunità jkollha effetti ristrettivi fuq il-kummerċ, waqt li jiġu emendati l-kwantitajiet, tintuża metodoloġija li tieħu akkont tal-livelli tradizzjonali u d-drawwiet ta' l-importazzjoni fl-10 Stati Membri l-ġodda, għall-finijiet ta' l-aġġustament tal-livelli tal-kowti l-ġodda. Formula li tikkonsist f'medja ta' l-importazzjonijiet tul l-aħħar tliet snin fl-10 Stati Membri l-ġodda li joriġinaw f'terzi pajjiżi, aġġustat skond pro rata temporis, għandu jipprocvdi dehra xierqa ta' dan iċ-ċaqliq fil-passat. INtagħżlu s-snin 2000 sa l-2002 bħala dawk l-iżjed sinjifikanti, peress illi jirripreżentaw l-aktar informazzjoni riċenti disponibbli fuq l-importazzjonijiet ta' tessili u ħwejjeġ fl-10 Stati Membri ġodda.
(3) Għalhekk, l-Annessi V u VII tar-Regolament (KEE) Nru 3030/93 għandhom ikunu emendati biex jelenkaw il-livelli ta' kwoti applikabbli mid-data tat-tkabbir, jiġifieri l-1 ta' Mejju 2004.
(4) Il-kwoti applikabbli għall-Viejtnam għandhom ikunu dawk elenkati fil-ftehim tat-tessili bilaterali bejn il-Komunità Ewropea u r-Repubblika Soċjalista tal-Vijetnam, inizjat fil-15 ta' Frar 2003 u approvat bid-Deċiżijoni 2003/453/KE [2], soġġett għall-ħarsien tal-Vijetnam ta' rabtiet ta' l-aċċess tas-suq skond dak il-ftehim.
(5) Id-dispożizzjonijiet kollha tar-Regolament (KEE) Nru 3030/93 għandhom ikunu formulati mill-ġdid biex japplikaw għall-importazzjonijiet fl-10 Stati Membri l-ġodda; b'konsegwenza, l-inizjali ta' l-Istati Membri l-ġodda jiddaħħlu fl-Anness III.
(6) Sabiex jistgħu jseħħu ċerti azzjonijiet, huwa neċċessarju li tiddaħħal regola transitorja fir-Regolament (KEE) Nru 3030/93 li permezz tagħha l-importazzjoni ġewwa l-Komunità ta' prodotti ta' tessili huwa f'każ ieħor soġġett għal limitazzjonijiet kwantitattivi jew sorveljanza, u li ddaħħlu fil-Komunità qabel l-1 ta' Mejju 2004 iżda li jidħlu fl-10 Stati Membri l-ġodda fuq jew wara l-1 ta' Mejju 2004, għandhom jikkwalifikaw għall-awtorizzazzjonijiet ta' l-importazzjoni li għandhom jingħataw awtomatikament.
(7) Biex ikun procdut koperta legali għall-azzjonijiet in kwistjoni, huwa meħtieġ li tiddaħħal regola transitorja fir-Regolament (KEE) Nru 3030/93 li permezz tagħha prodotti ta' tessili li trasportati qabel l-1 ta' Mejju 2004 mill-Istati Membri ta' l-adeżjoni ‘l barra mill-Komunità għal proċessar, u li jerġgħu jkunu importati fl-10 Stati Membri l-ġodda fuq jew wara l-1 ta' Mejju 2004, huma eżenti mil-limitazzjonijiet kwantiattivi jew mill-preżentazzjoni ta' awtorizzazzjoni ta' l-importazzjoni.
(8) Ir-Reġolament (KEE) Nru 3030/93 għandu għalhekk jiġi emendat kif jixraq,
ADOTTA DAN IR-REGOLAMENT:
Artikolu 1
Ir-Regolament (KEE) Nru 3030/93 huwa b'dan emendat kif ġej:
1. il-paragrafu li ġej għandu jiżdied ma' l-Artikolu 2:
"9. Ir-rilaxx għaċ-ċirkolazzjoni ħielsa f'wieħed mill-10 Stati Membri l-ġodda li qed jadeżixxu ma' l-Unjoni Ewropea fl-1 ta' Mejju 2004, jiġifieri r-Repubblika Ċeka, l-Estonja, Ċipru, il-Lituwanja, il-Latvja, l-Ungerija, Malta, il-Polonja, l-Islovenja u l-Islovakkja, ta' prodotti ta' tessili li huma soġġetti għal limitazzjonijiet kwantitattivi jew ta' sorveljanza fil-Komunità u li kienu trasportati qabel l-1 ta' Mejju 2004 u jidħlu l-10 Stati Membri l-ġodda fuq jew wara l-1 ta' Mejju 2004 għandhom ikunu soġġetti għall-preżentazzjoni ta' awtorizzazzjoni ta' l-importazzjoni. Awtorizzazzjoni ta' l-importazzjoni bħal din għandha tingħata awtomatikament u mingħajr limitazzjoni kwantiattiva mill-awtoritajiet kompetneti ta' l-Istati Membri kkonċernati, ma' provi xierqa, bħal per eżempju polza ta' tagħbija, li l-prodotti ġew trasportati qabel l-1 ta' Mejju 2004.
Dawn il-liċnezji għandhom ikunu kkomunikati lill-Kummissjoni.";
2. is-subparagrafu li ġej għandu jiżdied ma' l-Artikolu 5:
"Ir-rilaxx għaċ-ċrikolazzjoni ħielsa ta' prodotti ta' tessili mibgħuta minn wieħed mill-10 Stati Membri l-ġodda li qed jadeżixxu ma' l-Unjoni Ewropea fl-1 ta' Mejju 2004 għal destinazzjoni ‘l barra mill-Komunità għal proċċessar qabel l-1 ta' Mejju 2004, u jerġgħu jkunu importati fl-istess Stat Membru fuq jew wara dik id-data, ma għandhiex tkun soġġetta għal-limitazzjonijiet kwantitattivi jew rekweżiti ta' awtorizzazzjoni ta' l-importazzjoni, la darba jkun hemm prova xierqa bħad-dikjarazzjoni ta' l-esportazzjoni. L-awtoritajiet kompetenti ta' l-Istat Membru kkonċernat għandu jipprovdi informazzjoni fuq dawk l-importazzjonijiet lill-Kummissjoni.";
3. fl-Anness III, it-tieni inċiż ta' l-Artikolu 28(6) għandu jinbidel b'dan li ġej:
"- żewġ ittri jidentifikaw l-Istat Membru maħsub għad-destinazzjoni, jew grupp ta' tali Stati Membri, kif ġej:
AT = L-Awstrija
BL = Benelux
CY = Ċipru
CZ = Ir-Repubblika Ċeka
DE = Ir-Repubblika Federali tal-Ġermanja
DK = Id-Danimarka
EE = L-Estonja
EL = Il-Greċja
ES = Spanja
FI = Il-Finlandja
FR = Franza
GB = Ir-Renju Unit
HU = L-Ungerija
IE = L-Irlanda
IT = L-Italja
LT = Il-Lituwanja
LV = Il-Latvja
MT = Malta
PL = Il-Polonja
PT = Il-Portugall
SE = L-Isvezja
SI = L-Islovenja
SK = L-Islovakkja."
4. L-Anness V għandu jinbidel bit-test imfassal fil-Parti A ta' l_L-Anness ta' dan ir-Regolament;
5. Fl-Anness VII, it-tabbella għandha titbiddel bit-tabella imfassla fil-Parti B ta' l-Anness ta' dan ir-Regolament.
Artikolu 2
Dan ir-Regoament għandu jidħol fis-seħħ fl-1 ta' Mejju 2004.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul fi Brussel, fil-11 Marzu 2004.

Labels: 1
3
5